Μαρία Νεγροπόντη

Η Μαρία Νεγροπόντη ή Νεγρεπόντη ήταν πρωτοπόρος του γυναικείου αθλητισμού και του φεμινισμού στην Ελλάδα. 

Γεννημένη στη Γερμανία σαν Μαρία Λύντερς (Maria Lüders), ήταν κόρη του γερμανού αρχιτέκτονα Γουσταύου Λύντερς (Gustav Lüders) που εργάστηκε στην Ελλάδα. Ήταν παντρεμένη με τον Μιλτιάδη Νεγρεπόντη και κόρη της ήταν η Ελένη, μετέπειτα σύζυγος Ουράνη.

Το 1920 ήταν ιδρυτικό μέλος και πρώτη πρόεδρος του Συνδέσμου για τα δικαιώματα της γυναίκαςΙστορικό Συνδέσμου για τα Δικαιώματα της Γυναίκας , ιδρύτρια και μέλος του σώματος εθελοντριών αδελφών και της σχολής αδελφών νοσοκόμων. 

Στα νεανικά της χρόνια ήταν αθλήτρια αντισφαίρισης του Λόουν τένις Αθηνών ενώ έπαιζε και με το πνευματικό άθλημα του Μπριτζ.. Σε αγώνες Χάντικαπ τον Απρίλιο του 1898 ήταν πρώτη στο διπλό μεικτό με συμπαίκτη τον Αντώνιο Αλμέιδα στην τρίτη σειρά. Ήταν επίσης αθλήτρια της ιππασίας μέλος του Ιππικού ομίλου Αθηνών, με ιδιόκτητο άλογο, όπου αναφέρεται η συμμετοχή της σε αγώνα ιππασίας το 1905Κουλούρη Χριστίνα,Αθλητισμός και όψεις της αστικής κοινωνικότητας, Ιστορικό Αρχείο Ελληνικής Νεολαίας, Αθήνα 1997, σελ. 354, στα σχόλια. 

Έγραψε το 1921 το βιβλίο Γυναίκα και ψήφοςΣυλλογή παλαιών και σπάνιων βιβλίων , Γενική γραμματεία ισότητας των φύλων.

 Παραπομπές 

Κατηγορία:Ελληνίδες αθλήτριες της αντισφαίρισης
Κατηγορία:Έλληνες αθλητές της ιππασίας
Κατηγορία:Αθλητές του ΟΑΑ
Κατηγορία:Έλληνες παίκτες του Μπριτζ
Κατηγορία:Οικογένεια Νεγρεπόντη
Κατηγορία:Ελληνίδες φεμινίστριες